MUNICIPIUL CRAIOVA

CONSILIUL LOCAL AL MUNICIPIULUI CRAIOVA

HOTĂRÂREA NR.249
privind alegerea unui viceprimar al municipiului Craiova
  Consiliul Local al Municipiului Craiova, întrunit în şedinţa ordinară din data de 27.07.2017;

Având în vedere raportul nr.96419/2017 întocmit de Biroul Relaţii cu Consiliul Local, Evidenţă Documente şi Arhivă prin care se propune alegerea unui viceprimar al municipiului Craiova;
 În conformitate cu prevederile art.18 din Legea nr.393/2004 privind Statutul aleşilor locali, modificată şi completată şi art. 11 alin.1 din Ordonanţa Guvernului nr. 35/2002 privind aprobarea Regulamentului cadru de organizare şi funcţionare a consiliilor locale, aprobată prin Legea nr.673/2002;
În temeiul art.36 alin.9, art.57, alin.2 și 3, art.45 alin.2, art.61 alin.2 şi art.115 alin.1 lit.b din Legea nr.215/2001, republicată, privind administraţia publică locală;
H O T Ă R Ă Ş T E:
Art.1. Se alege în funcţia de Viceprimar al Municipiului Craiova dl. Stelian Bărăgan.
Art.2. Primarul Municipiului Craiova prin aparatul de specialitate: Serviciul Administraţie Publică Locală, Biroul Relaţii cu Consiliul Local, Evidenţă Documente şi Arhivă, Serviciul Resurse Umane și Direcția Economico-Financiară vor aduce la îndeplinire prevederile prezentei hotărâri.

